《宇文子友以诗来觅酒》
宋代·李石

玻璃江深麦初熟，引水细舂比炊玉。
老守斋钵自有余，端为吾炊忧不足。
荔枝堂前红数栽，倚树读书门不开。
收麦入厨催酿酒，客问遣骑何时来。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。